I filmen blir guttene fanget på video av rektor Krupp mens de tukler med toalettoppfinnelsen til Melvin Smisk (), en skoleflink og ufordragelig gutt i samme klasse. Krupp bestemmer seg for å atskille Thomas og Harald i hver sin klasse, og i et forsøk på forhindre dette, hypnotiserer guttene rektoren med en «3D Hypno Ring», et billig plastleketøy den ene har fått i en pakke med frokostblanding. Da de ser at Krupp uten tupé ligner veldig på Kaptein Supertruse, en tegneseriefigur de har laget, bruker de ringen til å «forvandle» ham til tittelhelten. Etter hvert kommer professor Bæsjebleie til skolen, motivert av et ønske om å bli kvitt all latter, fordi folk i årevis har gjort narr av navnet hans.